Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: kiadására irányul, akkor az 1957. évi IV. törvény elõírásait kell alkalmazni az ügyintézési határidõ
Paragraph Index: 395

i) az eljáráshoz kapcsolódóan a Hatóság által kiadott engedély(ek), a kérelem megalapozásához felhasznált, az Engedélyes által korábban benyújtott dokumentáció megnevezését és azonosítóit. 4.067. A kérelmet megalapozó dokumentációt a tartalmi követelményekben megfogalmazott elvárások szerint, a hatósági engedélyezési hatáskörbe tartozó terjedelemben olyan részletességgel és mélységben kell elkészíteni, hogy az alapján a Hatóság a követelmények és elõírások teljesülésének, továbbá a teljesüléshez szükséges mûszaki és adminisztratív tevékenységek megfelelõségének független felülvizsgálatát és értékelését el tudja végezni. 4.9. ATOMERÕMÛVI BLOKK FÛTÕELEM CSERÉJÉT KÖVETÕ INDÍTÁSÁNAK ENGEDÉ- LYEZÉSE 4.068. Az atomerõmû reaktorában végrehajtott fûtõelem átrendezést vagy cserét követõen a reaktor kritikussá tétele csak hatósági engedély birtokában hajtható végre. Az engedélyezés a blokk indítási engedélyének kiadásával történik. 4.9.1. Az engedély érvényessége 4.069. A jogerõs indítási engedély az abban rögzített feltételek teljesülése esetén a blokk minimális ellenõrzött teljesítményre hozására és azt követõen a névleges teljesítményre történõ felterhelésére és üzemeltetésére jogosít. 4.070. Az engedély határozott ideig érvényes, idõtartamát a Hatóság a blokkindítás elõkészítéséhez és végrehajtásához szükséges idõt figyelembe véve határozza meg. Az engedély – folyamatban levõ blokkindítás esetén – egy alkalommal meghosszabbítható. 4.9.2. Az engedélykérelem tartalmi követelményei 4.071. Az engedélykérelemben igazolni kell, hogy a blokk az üzemanyag cserét követõen megfelel az érvényes biztonsági követelményeknek, a berakott új zóna mellett a biztonsági elemzések, az üzemeltetés feltételei és korlátjai érvényben maradnak, elvégezték a blokk biztonságos üzemeltetéséhez szükséges karbantartási, javítási, átalakítási munkákat és ellenõrzéseket, a blokk biztonságosan üzembe vehetõ és üzemben tartható. Ennek érdekében az engedélykérelemnek tartalmaznia kell:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes